**Kære opstillede**

Nedenfor finder du relevante informationer om repræsentantskabet og det kommende arbejde i foreningsåret 2024-2025

Hvis du bliver valgt som medlem eller suppleant af repræsentantskabet forventes det, at du møder op til repræsentantskabsmøderne og bidrager med din holdning, mening samt debatlyst.

**Opstillingstekst og -billede**Frist for opstilling er den 18. september 2024 og frist for indlevering af opstillingstekst samt portrætbillede er d. 20. september 2024. Tekst og portrætbillede uploades ligeledes på mit.fadl.dk

Opstillingstekst og billede vil blive bragt i MOK, på fadl.dk og evt. Facebook i ugerne op til valget.

**Valget**Valget afholdes i henhold til *Valgregulativ for valg for FADL, Københavns Kredsforenings Repræsentantskab* samt *Love for FADL, Københavns Kredsforening* (foreningens vedtægter), der kan findes på fadl.dk.

Valget åbner lørdag d. 27 september 2024 kl. 0.00 og afstemningen foregår på mit.fadl.dk. Valget afsluttes på FADL Københavns Kredsforenings generalforsamlingen fredag d. 3 oktober 2024, hvor valgkontrollanterne ligeledes vil præsentere resultatet.

Hvis der er stemmelighed blandt pladserne, vil dette blive løst ved lodtrækning udført af valgkontrollanterne jf. §11, stk. 2. i *Valgregulativ for valg for FADL, Københavns Kredsforenings Repræsentantskab*.

Valgresultatet vil også blive offentliggjort på fadl.dk inden for 24 timer efter valgets afslutning.

Der henstilles til, at alle opstillede fører en fair og ligeværdig valgkamp. Det er tilladt at føre valgkamp for sig selv, det er ikke tilladt at føre negativ valgkamp mod andre.

**Generalforsamling 2024**Generalforsamlingen afholdes fredag d. 3 Oktober 2024 kl. 17.00. Her vil der være gennemgang og præsentation af det forgangne foreningsår og valget afsluttes som nævnt ovenfor. Efterfølgende mødes de nye repræsentanter og suppleanter, der skal tages et fællesbillede og alle får indledende information om det kommende arbejde. Generalforsamlingen vil være med både underholdning og aftensmad.

**Vigtige datoer**Det første repræsentantskabsmøde afholdes torsdag d. 17. oktober 2024 kl. 16.15 i FADL-husets kantine (Blegdamsvej 26 baghuset, 2200 København N). Deltagelse er obligatorisk, da der på dette møde er valg til forperson, bestyrelse, lokale og nationale udvalg.Du vil modtage indkaldelsen til mødet ca. 1 uge før mødet på den mail du opgav på din opstillingsblanket. Efter mødet vil der være fællesmiddag og efterfølgende festivitas i FADL-huset.

For nyvalgte repræsentanter vil der Onsdag d. 16. oktober kl. 17.15 blive afholdt en introduktionsaften til repræsentantskabet. Her vil være introduktion til FADLs udvalg, din nye FADL-mail og filserver, rundvisning i huset samt udlevering af nøgle til FADL-huset. Derudover vil der være gennemgang af dagsorden og procedure for første repræsentantskabsmøde.

**Kalender**Nedenfor finder du mødekalenderen for foreningsåret 2024-2025.

Som nævnt ovenfor, forventes det, at både repræsentanter og suppleanter møder op til alle repræsentantskabsmøderne.

Der vil desuden være tre weekender, hvor alle repræsentanter fra Aalborg, Aarhus, Odense og København mødes til landsrepræsentantskabsmøder, hvor FADLs store, fælles politiske linje bliver lagt og hvor der er uddannelsesindslag samt socialt indhold.

Vel mødt!

Med venlig hilsen  
Noah Nøhr Hjorth Westh, Forperson FADL København

|  |  |  |  |  |
| --- | --- | --- | --- | --- |
| **FADL København Repræsentantskab, mødekalender 2024-2025** | | | | |
| **Repræsentantskabsmøde** | **Dato** | **Noter** | **Dirigent** | **Referent** |
| KKR1 | Torsdag den 17. oktober 2024 | Første repræsentantskabsmøde efter GF og valg | Rasmus V | Andreas |
| Repperdag | Lørdag den 2. November 2024 |  |  |  |
| KKR2 | Torsdag den 14. november 2024 |  |  |  |
| Landsrepræsentantskabsmøde | 23.-24. november 2024 | Odense |  |  |
| KKR2.5 | Søndag d. 24. november 2024 | Afholdes i forlængelse af Landsrepræsentant-skabsmødet |  |  |
| Julefrokost | Fredag den 13. december 2024 |  |  |  |
| KKR3 | Tirsdag den 17. december 2024 |  |  |  |
| Julebanko |  |  |  |  |
| KKR4 | Onsdag den 5. februar 2025 |  |  |  |
| Fastelavn |  |  |  |  |
| KKR5 | Onsdag den 12. marts 2025 | Arbejdsmøde |  |  |
| Repræsentantskabsweekend | 4-6 april 2025 |  |  |  |
| KKR6 | 4-6 april 2025 | Holdes på repræsentantskabsweeekend (Temadiskussioner mm.) |  |  |
| Landsrepræsentantskabsmøde | 26-27. april 2025 | København |  |  |
| KKR6.5 | Søndag den 27. april | Afholdes i forlængelse af Landsrepræsentant-skabsmødet |  |  |
| KKR7 | Onsdag den 23. april 2025 |  |  |  |
| Første maj | Mandag den 1. maj 2025 |  |  |  |
| KKR8 | Tirsdag den 20. maj 2025 | Arbejdsmøde |  |  |
| KKR9 | Onsdag den 18. juni 2025 |  |  |  |
| DHL |  |  |  |  |
| KKR10 | onsdag den 10. september 2025 |  |  |  |
| Landsrepræsentantskabsmøde | september 2025 | Aalborg |  |  |
| KKR10.5 | . september 2025 | Afholdes i forlængelse af Landsrepræsentant-skabsmødet |  |  |
| Generalforsamling 2025 | Torsdag den 2 oktober 2025 |  |  |  |
| KKR1 (2025) | Torsdag den 16 oktober | Første repræsentantskabsmøde efter GF og valg |  |  |